**ЈАВНО KОМУНАЛНО**

**ПРЕДУЗЕЋЕ СОПОТ**

**Кнеза Милоша 45 а, 11450 СОПОТ**

**ПИБ: 100224435, МБ: 07006888**

**Телефон/факс:** 011/ 8251-212

**Е-mail:** ivana.jkpsopot@outlook.com

**Број:** 1.1.1. – 7/2018

**Датум: 09.**03.2018. године

Директор Ј.К.П.Сопот, на основу члана 108. Закона о јавним набавкама („Службени гласник РС“, бр.124/2012,14/2015, и 68/2015), у даљем тексту Закон, доноси:

**ОДЛУКУ О ДОДЕЛИ УГОВОРА**

У поступку јавне набавке велике вредности – набавка добара ВОДОВОДНИ И ЕЛЕКТРОФУСИОНИ МАТЕРИЈАЛ, **партија I ВОДОВОДНИ МАТЕРИЈАЛ** : **СТР.“СНС“ Сопот, из Сопота, Краља Петра I, ПИБ: 104245795, МАТ.БР: 56996583.**

У поступку јавне набавке велике вредности – набавка добара ВОДОВОДНИ И ЕЛЕКТРОФУСИОНИ МАТЕРИЈАЛ, **партија II ЕЛЕКТРОФУСИОНИ МАТЕРИЈАЛ:** **Aliaxis Utilities & Industry из Ниша, Чамурлијски пут бб ПИБ: 100619988, МАТ.БР: 06562914**

*Образложење*

Ј.К.П. Сопот , у даљем тексту Наручилац, је дана 15.01.2018. године, донео Одлуку о покретању поступка јавне набавке – jaвна набавка добара – водоводног материјала и електрофусионог материјала.

Предмет јавне набавке је подељен у две партије.

Партија 1 – набавка водоводног материјала.

Партија 2 – набавка електрофусионог материјала.

Процењена вредност јавне набавке за партију 1 је 4.500.000,00 динара без ПДВ- а

Процењена вредност јавне набавке за партију 2 је 5000.000,00 дин.

Јавна набавка је заведена под редним бројем 1.1.1. – 7/2018 у Плану набавки, а планирано је да се поступак спроведе у првом кварталу 2018. године.

Средства за јавну набавку су предвиђена у Програму пословања предузећа за 2018. годину, Финансијским планом позиција I, редни број 1 и 2.

Рок за достављање понуда је био 01.03.2018. године до 12.00 часова.

Благовремено на адресу Наручиоца пристигла су понуде следећих понуђача:

1.СТР“СНС“ СОПОТ, Света Сарић ПР, Краља Петра Првог бр 2, из Сопота, понуда примљена 01.03.2018. у 11 часова и 03 минута, заведена под делбр 960/1.

2.Gastec Doo, Ђуре цвејића бр 2, 26300 Вршац, дел.бр 967/1 од 01.03.2018, понуда пристигла у 11 часова и 15 минута.

3. Aliaxis Utilities & Industry doo, Чамурлијски пут бб, 18211 Ниш, Трупале, дел.бр 969/1 од 01.03.2018. понуда стигла у 11 часова и 35 минута.

4.ХИДРОКОМЕРЦ ДОО, Драгише Мишовић бб, 32240 Лучани, понуда заведена под дел.бр 971/1, примљена 11 часова и 50 минута 01.03.2018.

Неблаговремених понуда није било.

ПАРТИЈА 1:

Понуђач ХИДРОКОМЕРЦ ДОО понуђенa ценa 3.820.383,00 дин доставио је обавештење да одустаје од набавке због презаузетости капацитета и немогућности поштовања рока испоруке и да се понуда сматра неважећом.

Прегледом осталих понуда у партији број 1, утврђено је да понуда понуђача СТР „СНС“ Сопот, из Сопота са понуђеном ценом од 3.829.652,99 дин добија максималан број од 100 пондера.

Применом критеријума, ранг листа понуђача у ПАРТИЈИ 1 је следећа:

|  |  |  |  |
| --- | --- | --- | --- |
| ***Елементи***  ***критеријума*** | ***Понуђач*** | ***Цена без ПДВ*** | ***Рок испоруке*** |
| Економски најповољнија понуда | СТР „СНС „ Сопот | 3.829.652,99 | **1 дан** |
| Број пондера | **100** | **80** | **20** |

ПАРТИЈА 2:

Детаљним прегледом понуде понуђача GASTEC DOO из Вршца , који је понудио цену од 2.015.883,00 дин из приложене документације се види да услов да за фитинге нису потребни додатне стеге и алати није испуњен, јер је понуђач сам себи дао изјаву ,дакле тражена је изјава произвођача , достављена је изјава понуђача.

Такође, прегледом узорака понуђача је утврђено да је достављено погрешно седло и то 110x40mm а тражено је 110 x32 mm.

Наручилац је тражио конкурсном документацијом да електрофусиони варени део фитинга, односно њихова електрозавојница мора бити конструисана тако да директно својом дужином належе на цев без слоја полиетилена на себи због брже и сигурније монтаже односно варења.

Понуђач је доставио узорке код којих је електрозавојница прикривена слојем полиетилена.

Стога се понуда понуђача GASTEC DOO одбија на основу члана 106. Став 1 , тачка 2 ,јер понуђач не испуњава додатне услове и зато што се понуда овог понуђача не може се упоредити са другим понудама.

Прегледом осталих понуда, утврђено је да је понуда благовремена, одговарајућа, прихватљива, испуњава додатне услове, као и узорке који су у складу са траженим техничким спецификацијама,стога се понуда Aliaxis Utilities & Industry doo из Ниша са понуђеном ценом од 2.796.105,00 као таква прихвата и преименом критеријума добија максималан број пондера.

|  |  |  |  |
| --- | --- | --- | --- |
| ***Елементи***  ***критеријума*** | ***Понуђач*** | ***Цена без ПДВ*** | ***Рок испоруке*** |
| Економски најповољнија понуда | Aliaxis Utilities & Industry doo | 2.796.105,00 | **1 дан** |
| Број пондера | **100** | **80** | **20** |

**Kомисија предлаже за партију I додељивање уговора понуђачу СТР.“СНС“ Сопот, из Сопота, Краља Петра I.**

**Kомисија предлаже за партију II додељивање уговора понуђачу Aliaxis Utilities & Industry d.o.o. Чамурлијски пут бб, Ниш.**

Одговорно лице Наручиоца прихватило је предлог комисије за јавне набавке о додели Уговора у поступку јавне набавке, те је на основу законског овлашћења донело одлуку као у диспозитиву.

**Поука о правном леку:**

Против ове одлуке Понуђач може Наручиоцу поднети Захтев за заштиту права у року од 10 дана од дана објаве на Порталу набавки. Подносилац Захтева за заштиту права је дужан да на рачун буџета Републике Србије уплати 120.000,00 динара (број жиро рачуна: 840-30678845-06, сврха: Републичка административна такса са назнаком набавке на коју се односи, корисник: Буџет Републике Србије.

ДИРЕКТОР

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Весна Вујановић, дипл.екон. Одлуку објавити:

- На порталу јавних набавки